Modulasetulo o ne a itsise dibui tse nnè. Sebui sa ntlha e ne e le leloko la Komiti ya Lekala ya kwa United States e bong Ralph Walls o ne a tlotla ka setlhogo se se reng, “Nna o Butse Matlho.” O ne a gatelela ntlha ya gore go nna sefofu semoyeng go kotsi go feta go nna sefofu sa mmatota. Phuthego ya lekgolo la ntlha la dingwaga ya kwa Laodikia e ne ya foufala semoyeng. Bakeresete ba phuthego eo ba ba neng ba foufetse semoyeng ba ne ba thusiwa, mme gone go botoka gore ka metlha re itise gore re se ka ra foufala semoyeng ka go boloka matlho a rona a semoya a bulegile. (Tshenolo 3:14-18) Sebui se ne sa re: “Nna o butse matlho mme o lebe banna ba ba eteletseng pele jaaka Jehofa a ba leba.” Baalogi ga ba a tshwanela go tlhobaela ka mo go feteletseng fa go na le mathata mo phuthegong. Morena Jesu Keresete o bona dilo tseno tsotlhe. O tla tlhomamisa gore ka nako e e tshwanetseng, dilo tseo di a baakanngwa.